O B E C L E D N I C K É R O V N E

**NÁVRH**

Obec Lednické Rovne v súlade s  v súlade s  § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a § 28 ods. 5 a 7, § 114 ods. 6 a 7, § 140 ods. 10 a 12 zákona č. 245/2008 Z. z. o výchove a vzdelávaní a o zmene a doplnení niektorých zákonov (ďalej aj ako „školský zákon“) a zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov

**vydáva**

**VŠEOBECNE ZÁVÄZNÉ NARIADENIE**

**Obce Lednické Rovne**

**č. 7/2023**

**o výške príspevkov na čiastočnú úhradu nákladov výdavkov v školách a školských zariadeniach v zriaďovateľskej pôsobnosti Obce Lednické Rovne**

**(ďalej len „VZN“)**

**Návrh VZN: -** vyvesený na úradnej tabuli obce dňa: 31.03.2023

**-** zverejnený na webovom sídle obce dňa: 31.03.2023

**Lehota na predloženie pripomienok k návrhu VZN:** do (vrátane): 11.03.2023

**VZN schválené uznesením OZ v Lednických Rovniach dňa:** .......................

**Uznesenie číslo:** ............................

**VZN: -** vyvesené na úradnej tabuli obce dňa: .......................

**-** zverejnené na webovom sídle obce dňa: .......................

**Článok I**

**Účel a rozsah**

1. Toto VZN bližšie upravuje práva a povinnosti rodičov alebo inej fyzickej osoby než rodičia, ktorý má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len „zákonný zástupca“) navštevujúce školu alebo školské zariadenie v zriaďovateľskej pôsobnosti Obce Lednické Rovne v súlade so školským zákonom.
2. Obec Lednické Rovne je zriaďovateľom škôl:
3. Základná škola Eduarda Schreibera, Ul. Schreiberova 372, Lednické Rovne,
4. Materská škola, Súhradka č. 204, Lednické Rovne.
5. Obec Lednické Rovne je zriaďovateľom školských zariadení:
   1. Školský klub detí pri Základnej škole Eduarda Schreibera, Ul. Schreiberova 372, Lednické Rovne,
   2. Školská jedáleň pri Základnej škole Eduarda Schreibera, Ul. Schreiberova 372, Lednické Rovne,
   3. Školská jedáleň pri Materskej škole, Súhradka č. 204, Lednické Rovne

**Článok II**

**Predmet VZN**

Predmetom tohto VZN je:

1. určenie výšky príspevku na čiastočnú úhradu nákladov spojených s činnosťou školského klubu v zriaďovateľskej pôsobnosti Obce Lednické Rovne a podmienky zníženia alebo odpustenia tohto príspevku,
2. určenie výšky príspevku na čiastočnú úhradu nákladov stravného, režijných nákladov a podmienok úhrady školskej jedálni základných škôl a materských škôl v zriaďovateľskej pôsobnosti Obce Lednické Rovne a podmienky zníženia alebo odpustenia tohto príspevku,
3. určenie výšky príspevku za pobyt dieťaťa v materských školách v zriaďovateľskej pôsobnosti Obce Lednické Rovne a podmienky zníženia alebo odpustenia tohto príspevku.

**Článok III**

**Príspevky na čiastočnú úhradu nákladov na činnosť školského klubu detí**

1. poplatok na čiastočnú úhradu nákladov spojených s činnosťou školského klubu detí prispieva zákonný zástupca dieťaťa mesačne na jedného žiaka sumou vo výške 15,- €.
2. Príspevok do školského klubu detí uhrádza zákonný zástupca vopred do desiateho dňa príslušného kalendárneho mesiaca bezhotovostne na osobitný bankový účet základnej školy, ktorej je školský klub detí súčasťou.
3. Poplatok sa platí nezávisle od času a počtu dní, ktoré dieťa strávi v školskom klube detí.
4. Príspevok na čiastočnú úhradu nákladov na činnosť školského klubu detí sa neuhrádza, ak o to zákonný zástupca požiada a je členom domácnosti, ktorej sa poskytuje pomoc v hmotnej núdzi podľa osobitného predpisu.[[1]](#footnote-1)
5. Zriaďovateľ rozhodne o odpustení príspevku podľa bodu 4 tohto článku, na základe písomnej žiadosti zákonného zástupcu dieťaťa a predloženia dokladu o tom, že je poberateľom dávky v hmotnej núdzi podľa osobitného predpisu[[2]](#footnote-2). Žiadosť zákonný zástupca predkladá riaditeľovi základnej školy, ktorej súčasťou je školský klub detí. Riaditeľ základnej školy, ktorej súčasťou je školský klub detí predkladá žiadosť bezodkladne, najneskôr do troch pracovných dní odo dňa jej doručenia zriaďovateľovi.

**Článok IV**

**Príspevok na čiastočnú úhradu nákladov stravného a režijných nákladov zariadenia školského stravovania - Školská jedáleň pre základnú školu**

1. Stravníkom v školskej jedálni sú žiaci, zamestnanci školy a školských zariadení.
2. Školská jedáleň môže poskytovať svoje služby žiakom a zamestnancom školy aj v čase prázdnin so súhlasom zriaďovateľa.
3. Stravníkom v školskej jedálni sa stáva žiak základnej školy na základe podania prihlášky (zápisný lístok) na odber stravy podpísanej zákonným zástupcom a žiadosti zákonného zástupcu žiaka o poskytnutie dotácie na podporu výchovy k stravovacím návykom dieťaťa.
4. Školská jedáleň, ktorej zriaďovateľom je obec, poskytuje stravovanie žiakom základných škôl za čiastočnú úhradu nákladov, ktoré uhrádza zákonný zástupca nasledovne:
   1. Finančnú zábezpeku do 15. augusta pred začiatkom školského roka na nákup potravín nedotovanej stravy vo výške 30,00€ za žiaka základnej školy, pre prípad, že zákonný zástupca včas neodhlási žiaka zo stravy najneskôr do 12:30 hod. predchádzajúceho pracovného dňa, na vyrovnanie finančného rozdielu vrátenej odčerpanej dotácie na podporu výchovy k stravovacím návykom dieťaťa. Aktuálna hodnota stravnej jednotky /obed) podľa 3. finančného pásma na nákup potravín na jedno jedlo podľa vekových kategórií, tak bude uhradená z finančnej zábezpeky. Ročné zúčtovanie finančnej zábezpeky sa zrealizuje minimálne 1-krát ročne, alebo podľa jej vyčerpania.
5. V prípade neúčasti žiaka na vyučovaní je zákonný zástupca povinný odhlásiť stravníka zo stravy vopred najneskôr do 12.30 hod. predchádzajúceho pracovného dňa. V prípade neodhlásenia zo stravy a odobratej alebo neodobratej stravy bude použitá finančná zábezpeka uvedená v bode 4 písm. a) tohto článku na uhradenie stravnej jednotky (obedu) nasledovne:

- pre stravníkov od 6 – 11 rokov (žiak ZŠ) vo výške 1,70 €,

- pre stravníkov od 11 – 15 rokov (žiak ZŠ) vo výške 1,90 €.

1. Príspevok na čiastočnú úhradu režijných nákladov vo výške 2,00- € na mesiac, v ktorom žiak odobral aspoň jedno hlavné jedlo.
2. Školská jedáleň poskytuje stravovanie za čiastočnú úhradu nákladov, ktoré uhrádza zamestnanec školy, školského zariadenia vo výške 2,40 €.
3. Príspevok sa platí mesačne do 15-teho dňa príslušného mesiaca vopred zálohovo prevodným príkazom z bankového účtu.
4. Príspevok je príjmom školskej jedálne a možno ho použiť na prevádzkové náklady, obnovu inventára školskej jedálne, na obnovu vybavenia a zariadenia školskej jedálne, na rekonštrukciu, modernizáciu a údržbu priestorov školskej jedálne.
5. Príspevok podľa bodu 6 tohto článku sa neuhrádza, ak plnoletý žiak alebo zákonný zástupca neplnoletého žiaka o to písomne požiada a je členom domácnosti, ktorej sa poskytuje pomoc v hmotnej núdzi podľa osobitného predpisu.[[3]](#footnote-3)
6. Zriaďovateľ rozhodne o odpustení príspevku podľa bodu 11 tohto článku, na základe písomnej žiadosti zákonného zástupcu dieťaťa a predloženia dokladu o tom, že je poberateľom dávky v hmotnej núdzi podľa osobitného predpisu[[4]](#footnote-4). Žiadosť zákonný zástupca predkladá riaditeľovi základnej školy, ktorej súčasťou je školská jedáleň. Riaditeľ základnej školy, ktorej súčasťou je školská jedáleň predkladá žiadosť bezodkladne, najneskôr do troch pracovných dní odo dňa jej doručenia zriaďovateľovi.
7. V prípade, že žiak má predpísané na základe lekárskeho potvrdenia diétne stravovanie, ktoré upravuje § 140 ods. 5 školského zákona, zriaďovateľ vyplatí štátu dotáciu na podporu výchovy k stravovacím návykom žiaka prostredníctvom základnej školy zákonnému zástupcovi na jeho osobný účet v banke. Zákonný zástupca žiaka k vyplateniu predloží zriaďovateľovi prostredníctvom základnej školy aktuálny doklad od lekára a potvrdenie školskej jedálne, ktorú žiak navštevuje, že neodoberá stravu pripravovanú v školskej jedálni. Zákonný zástupca – žiaka, ktorý prestane spĺňať podmienky podľa tohto bodu, je povinný do troch pracovných dní od rozhodnutia lekára oznámiť túto skutočnosť zriaďovateľovi prostredníctvom základnej školy.

**Článok V**

**Príspevok na čiastočnú úhradu nákladov stravného a režijných nákladov zariadenia školského stravovania - Školská jedáleň pre materskú školu**

1. Stravníkmi v školskej jedálni pre materskú školu sú deti materskej školy, zamestnanci materskej školy a školských zariadení.
2. Školská jedáleň pre materskú školu poskytuje stravovanie aj iným fyzickým osobám, ako sú uvedené v bode 1 tohto článku, a to so súhlasom obce a príslušného regionálneho úradu verejného zdravotníctva.
3. Školská jedáleň pre materskú školu môže poskytovať svoje služby deťom materskej školy, zamestnancom materskej školy ako aj iným fyzickým osobám aj v čase prázdnin so súhlasom zriaďovateľa.
4. Stravníkom v školskej jedálni pre materskú školu sa stáva dieťa materskej školy na základe podania prihlášky (zápisný lístok) na odber stravy podpísanej zákonným zástupcom. Za stravníka zákonný zástupca uhrádza náklady uvedené v bode 5. tohto článku.
5. Podľa § 140 ods. 10 školského zákona školská jedáleň, ktorej zriaďovateľom je obec, poskytuje stravovanie deťom materských škôl za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov podľa 3. finančného pásma v nadväznosti na odporúčané výživové dávky:

- pre stravníkov od 2 – 6 rokov (dieťa v MŠ – denné) vo výške 2,10 €,

- pre stravníkov od 2 – 6 rokov (dieťa v MŠ – poldenné) vo výške 1,70 €.

1. V prípade neúčasti dieťaťa na výchovno-vzdelávacej činnosti je zákonný zástupca povinný odhlásiť stravníka zo stravy vopred najneskôr do 08.00 h predchádzajúceho pracovného dňa, inak mu bude účtovaná strava podľa kategórie uvedenej v bode 5. tohto článku, ktorú bude zákonný zástupca povinný uhradiť.
2. Školská jedáleň pre materskú školu poskytuje stravovanie za čiastočnú úhradu nákladov, ktoré uhrádza: zamestnanec školy, školského zariadenia vo výške 2,40 €.
3. Príspevok podľa tohto článku sa platí mesačne do 10-teho dňa príslušného mesiaca bezhotovostne na bankový účet materskej školy v zriaďovateľskej pôsobnosti Obce Lednické Rovne.
4. Príspevok podľa bodu 5 tohto článku sa neuhrádza, ak zákonný zástupca dieťaťa o to písomne požiada a je členom domácnosti, ktorej sa poskytuje pomoc v hmotnej núdzi podľa osobitného predpisu.[[5]](#footnote-5)
5. Zriaďovateľ rozhodne o odpustení príspevku podľa bodu 9 tohto článku, na základe písomnej žiadosti zákonného zástupcu dieťaťa a predloženia dokladu o tom, že je poberateľom dávky v hmotnej núdzi podľa osobitného predpisu[[6]](#footnote-6). Žiadosť zákonný zástupca predkladá riaditeľovi materskej školy, ktorej súčasťou je školská jedáleň. Riaditeľ materskej školy, ktorej súčasťou je školská jedáleň predkladá žiadosť bezodkladne, najneskôr do troch pracovných dní odo dňa jej doručenia zriaďovateľovi.

**Článok VI**

**Príspevok za pobyt dieťaťa v materskej škole**

1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa vo výške 30,00 €.

2. Príspevok v materskej škole sa neuhrádza za dieťa:

1. pre ktoré je predprimárne vzdelávanie povinné,
2. ak zákonný zástupca dieťaťa o to písomne požiada a je členom domácnosti, ktorej sa poskytuje pomoc v hmotnej núdzi podľa osobitného predpisu,
3. ktoré je umiestnené v zariadení na základe rozhodnutia súdu.
4. Príspevok na čiastočnú úhradu výdavkov za pobyt dieťaťa v materskej škole sa na základe rozhodnutia zriaďovateľa zníži alebo odpustí podľa nasledovných podmienok:
   1. Celý mesačný príspevok sa odpustí, ak dieťa nedochádzalo do školy ani jeden deň v príslušnom mesiaci:
      1. v čase hlavných školských prázdnin v mesiacoch júl a august z rozhodnutia zákonného zástupcu dieťaťa
      2. v čase prerušenia prevádzky školy rozhodnutím príslušného orgánu v mimoriadnej situácii, v núdzovom stave alebo výnimočnom stave
      3. v čase prerušenia prevádzky školy na základe rozhodnutia zriaďovateľa z dôvodov podľa § 150a ods. 2 školského zákona.,
      4. z dôvodu choroby alebo rodinných dôvodov, preukázateľným spôsobom (lekárske potvrdenie pri chorobe, čestné vyhlásenie pri rodinných dôvodoch)
   2. Suma mesačného príspevku sa zníži o 50%, ak z dôvodov uvedených v ods. 3 písm. a) v bodoch i) až iii) tohto článku dieťa nedochádzalo do školy v príslušnom mesiaci 11 a viac pracovných dní.
5. Zriaďovateľ materskej školy rozhodne o znížení alebo odpustení príspevku podľa bodu 3 tohto článku, na základe písomnej žiadosti zákonných zástupcov, ktorú riaditeľka materskej školy spolu so svojim vyjadrením predkladá zriaďovateľovi po skončení školského roka.
6. Zriaďovateľ rozhodne o odpustení príspevku podľa bodu 2 písm. b) tohto článku, na základe písomnej žiadosti zákonného zástupcu dieťaťa a predloženia dokladu o tom, že je poberateľom dávky v hmotnej núdzi podľa osobitného predpisu.[[7]](#footnote-7) Žiadosť zákonný zástupca predkladá riaditeľovi materskej školy. Riaditeľ materskej školy predkladá žiadosť bezodkladne, najneskôr do troch pracovných dní odo dňa jej doručenia zriaďovateľovi.
7. Príspevok podľa tohto článku sa uhrádza vopred do desiateho dňa v kalendárnom mesiaci.

**Článok VII**

**Záverečné ustanovenia**

1. Toto VZN bolo schválené obecným zastupiteľstvom dňa ............... uznesením č. ................
2. Toto VZN nadobúda účinnosť dňa 1.8.2023.
3. Dňom nadobudnutia účinnosti tohto VZN sa ruší VZN obce Lednické Rovne č. 5/2023 zo dňa 09.02.2023.
4. Zmeny a doplnky tohto nariadenia sa môžu vykonať prijatím nového všeobecne záväzného nariadenia alebo dodatkom k pôvodnému nariadeniu.
5. Obec Lednické Rovne zabezpečí informovanosť občanov s obsahom tohto VZN spôsobom v obci obvyklým.

V Lednických Rovniach, dňa ......................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Marian Horečný

starosta obce

1. Zákon č. 417/2013 Z. z. o pomoci v hmotnej núdzi [↑](#footnote-ref-1)
2. Zákon č. 417/2013 Z. z. o pomoci v hmotnej núdzi [↑](#footnote-ref-2)
3. Zákon č. 417/2013 Z. z. o pomoci v hmotnej núdzi [↑](#footnote-ref-3)
4. Zákon č. 417/2013 Z. z. o pomoci v hmotnej núdzi [↑](#footnote-ref-4)
5. Zákon č. 417/2013 Z. z. o pomoci v hmotnej núdzi [↑](#footnote-ref-5)
6. Zákon č. 417/2013 Z. z. o pomoci v hmotnej núdzi [↑](#footnote-ref-6)
7. Zákon č. 417/2013 Z. z. o pomoci v hmotnej núdzi [↑](#footnote-ref-7)